
Parlamentul  României

Camera  Deputaţilor

Comisia pentru industrii si servicii






                 Bucureşti, 09.02.2011





                                                                     Nr.23/385/2010
AVIZ

asupra proiectului de Lege privind comercializarea materialelor

 forestiere de reproducere


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru agricultură, silvicultură, industrie alimentară şi servicii specifice, cu proiectul de Lege privind comercializarea materialelor  forestiere de reproducere, transmis cu adresa nr. P.L.x. 853 din 13 decembrie 2010, înregistrată sub nr.23/385 din 16 decembrie 2010.


Senatul, în calitate de primă Cameră sesizată, a respins proiectul de lege în şedinţa din 8 decembrie 2010.



Consiliul Legislativ, cu adresa nr.1158 din 29.09.2010, a avizat favorabil proiectul de lege cu unele observaţii şi propuneri pe care iniţiatorul şi 
le-a însuşit.



Proiectul de lege reglementează comercializarea materialelor forestiere de reproducere, în scopul eliminării blocajelor existente în circulaţia acestora şi a disfuncţionalităţilor în aplicarea legislaţiei europene în domeniu.



Prin prezentul act normativ se preconizează:



- asigurarea şi etichetarea clară şi uşor de urmărit a identităţii materialului forestier de reproducere pe întreg fluxul de comercializare, până la utilizatorul final;



- descrierea clară a activităţilor de certificare a provenienţei şi de control a materialului forestier de reproducere;



- precizarea cu exactitate a formei documentelor care însoţesc materialul forestier comercializat, în acord cu prevederile Directivei 1999/105/CE a Consiliului;



- proprietarii de păduri vor putea utiliza fără dificultăţi materialul forestier de reproducere recoltat din sursele proprii pentru împăduriri şi reîmpăduriri în proprietăţile lor;



- asigurarea necesarului de puieţi forestieri pentru împăduriri prevăzute de Programul Naţional de Dezvoltare Rurală şi de programele naţionale de împădurire.



Din punct de vedere al dreptului european, proiectul transpune în legislaţia naţională Directiva nr.1999/105/CE a Consiliului din 22 decembrie 1999 privind comercializare materialului forestier de reproducere, publicată în Jurnalul Oficial al Comunităţilor Europene (JOCE) Seria L nr.11 din data de 15 ianuarie 2000.

Examinarea proiectului de lege a avut loc în şedinţa comisiei din data de 08 februarie 2011. 



În urma dezbaterilor, membrii comisiei au hotărât, cu unanimitate de voturi, avizarea favorabilă.



Prin conţinutul său, proiectul de lege face parte din categoria legilor organice deoarece prevede abrogarea OUG nr.11/2004, aprobată cu modificări şi completări prin Legea nr.161/2004 care este de natură organică.

PREŞEDINTE,
Iulian Iancu
Consilieri parlamentari, 
Viorela Gondoş

Isabela Robe
PAGE  

